वाणिज्य एवं उद्योग मंत्रालय
प्रधानमंत्री श्री नरेन्द्र मोदी ने अंतर्राष्ट्रीय प्रदर्शनी-सह-सम्मेलन केंद्र - 'भारत मंडपम्' का लोकार्पण किया
भगवान बसवेश्वर का 'अनुभव मंडपम' ही 'भारत मंडपम' नाम रखने के पीछे की प्रेरणा है: प्रधानमंत्री
प्रधानमंत्री, भारत को एक विकसित राष्ट्र बनाने की अपनी परिकल्पना के साथ नया परिसर बनाने के पीछे प्रेरणा हैं: श्री पीयूष गोयल
अब हमारे किसानों, सूक्ष्म, लघु और मध्यम उद्यम, कारीगरों और उद्योगों को दुनिया के सामने प्रदर्शित करना संभव हो सकेगा: श्री गोयल
देश में विश्व स्तरीय बुनियादी ढांचे के विकास की प्रधानमंत्री की परिकल्पना के जटिल हिस्से का विकास: श्री गोयल
प्रधानमंत्री श्री नरेन्द्र मोदी ने आज नई दिल्ली के प्रगति मैदान में अंतर्राष्ट्रीय प्रदर्शनी-सह-सम्मेलन केंद्र  परिसर का लोकार्पण किया और देशवासियों से 'बड़ा सोचें, बड़ा सपना देखें, बड़ा करें' के सिद्धांत के साथ आगे बढ़ने का आग्रह किया। इस परिसर का नाम 'भारत मंडपम' रखा गया है।
प्रधानमंत्री ने भव्य उद्घाटन समारोह में जी-20 सिक्के और जी-20 टिकट का भी अनावरण किया और सम्मेलन केंद्र के नामकरण समारोह में भाग लिया। लगभग 2700 करोड़ रुपये की लागत से एक राष्ट्रीय परियोजना के रूप में विकसित, नया सम्मेलन केंद्र कॉम्प्लेक्स भारत को वैश्विक व्यापार गंतव्य के रूप में प्रदर्शित करने और प्रोत्साहन देने में सहायता करेगा।
इससे पहले दिन में, प्रधानमंत्री ने नव निर्मित परिसर में पूजा की और अंतर्राष्ट्रीय प्रदर्शनी सह सम्मेलन केंद्र के निर्माण में सम्मिलित श्रमजीवियों को सम्मानित किया।
केंद्रीय वाणिज्य और उद्योग, उपभोक्ता मामले, खाद्य और सार्वजनिक वितरण और कपड़ा मंत्री श्री पीयूष गोयल ने उद्घाटन समारोह में अपने स्वागत भाषण में, अंतर्राष्ट्रीय सम्मेलन केंद्र - भारत मंडपम् के उद्घाटन में भाग लेने के लिए अपना बहुमूल्य समय निकालने के लिए प्रधानमंत्री श्री नरेंद्र मोदी को धन्यवाद दिया।
उन्होंने कहा कि प्रधानमंत्री श्री नरेन्द्र मोदी ने देश के सोचने के तरीके को बदल दिया है और हमें एक राष्ट्र के रूप में विकसित राष्ट्र बनने के लक्ष्य की ओर बढ़ने के लिए प्रेरित किया है। उन्होंने परिसर के विकास के लिए श्रमजीवियों और वास्तुकारों की भूमिका पर प्रकाश डाला।
श्री गोयल ने देश को दुनिया के सामने प्रदर्शित करने के लिए देश में एक विश्व स्तरीय सम्मेलन और प्रदर्शनी केंद्र होने का कारण बताया। उन्होंने कहा कि यह प्रधानमंत्री की दूरदर्शिता का परिणाम है कि इस परिसर का निर्माण हो सका। उन्होंने कहा कि अब हमारे किसानों, सूक्ष्म, लघु और मध्यम उद्यमियों , कारीगरों और उद्योगों के उत्पादन को दुनिया के सामने प्रदर्शित करना संभव होगा। उन्होंने कहा कि उद्योग को प्रोत्साहन देने और राष्ट्र की प्रगति सुनिश्चित करने के लिए सरकार की विभिन्न नीतियों को हमारे आधुनिक बुनियादी ढांचे के निर्माण के साथ भी पूरक बनाया जा रहा है।
श्री गोयल ने कहा कि प्रदर्शनी सह सम्मेलन केंद्र के नाम - भारत मंडपम - की उत्पत्ति भगवान बसवेश्वर के अनुभव मंडपम के विचार से हुई है, जो सार्वजनिक समारोहों के लिए एक मंडप था। यह परिसर सभी लोगों के लिए उपलब्ध होगा और इसमें देश को एक विकसित और आधुनिक राष्ट्र बनाने के लक्ष्य को प्राप्त करने में सहायता करने के लिए सभी सुविधाएं उपलब्ध होंगी।
अंतर्राष्ट्रीय प्रदर्शनी-सह-सम्मेलन सेंटर  परियोजना प्रगति मैदान में पुरानी और अप्रचलित सुविधाओं का नवीनीकरण करती है और इसे एक राष्ट्रीय परियोजना के रूप में विकसित किया गया है। लगभग 123 एकड़ के परिसर क्षेत्र के साथ, अंतर्राष्ट्रीय प्रदर्शनी-सह-सम्मेलन सेंटर  कॉम्प्लेक्स को भारत के सबसे बड़े एमआईसीई  गंतव्य के रूप में विकसित किया गया है। आयोजनों के लिए उपलब्ध स्थान में शामिल करने के संदर्भ में, अंतर्राष्ट्रीय प्रदर्शनी-सह-सम्मेलन सेंटर  कॉम्प्लेक्स दुनिया के शीर्ष प्रदर्शनी और सम्मेलन परिसरों में अपना स्थान प्राप्त है। प्रगति मैदान में नव विकसित अंतर्राष्ट्रीय प्रदर्शनी-सह-सम्मेलन सेंटर  कॉम्प्लेक्स में सम्मेलन केंद्र, प्रदर्शनी हॉल और एम्फीथिएटर आदि सहित कई अत्याधुनिक सुविधाएं उपलब्ध हैं।
सम्मेलन केंद्र को प्रगति मैदान परिसर के केंद्रबिंदु के रूप में विकसित किया गया है। यह एक भव्य वास्तुशिल्प चमत्कार है, जिसे बड़े पैमाने पर अंतरराष्ट्रीय प्रदर्शनियों, व्यापार मेलों, सम्मेलनों, बैठकों और अन्य प्रतिष्ठित कार्यक्रमों की मेजबानी के लिए डिज़ाइन किया गया है। यह कई सम्मेलन कक्षों, लाउंज, सभागारों, एक एम्फीथिएटर और एक व्यापार केंद्र से सुसज्जित है जो इसे विभिन्न प्रकार के कार्यक्रमों की मेजबानी करने में सक्षम बनाता है। इसके भव्य बहुउद्देश्यीय हॉल और प्लेनरी हॉल की संयुक्त क्षमता सात हजार लोगों की है, जो ऑस्ट्रेलिया के प्रसिद्ध सिडनी ओपेरा हाउस की बैठने की क्षमता से भी बड़ी है। इसका शानदार एम्फीथिएटर 3,000 व्यक्तियों की बैठने की क्षमता से सुसज्जित है।
सम्मेलन केंद्र भवन का वास्तुशिल्प डिजाइन भारतीय परंपराओं से प्रेरित है और आधुनिक सुविधाओं और जीवन शैली को अपनाने के साथ-साथ अपने अतीत में भारत के आत्मविश्वास और दृढ़ विश्वास को भी प्रदर्शित करता है। इमारत का आकार शंख  से लिया गया है, और सम्मेलन केंद्र की विभिन्न दीवारें और अग्रभाग भारत की पारंपरिक कला और संस्कृति के कई तत्वों को दर्शाते हैं, जिसमें 'सूर्य शक्ति' सौर ऊर्जा के उपयोग में भारत के प्रयासों को उजागर करना, 'शून्य से इसरो', अंतरिक्ष में हमारी उपलब्धियों का जश्न मनाते हुए, पंच महाभूत सार्वभौमिक नींव के निर्माण खंडों - आकाश , वायु , अग्नि , जल , पृथ्वी , को दर्शाते हुए शामिल किया गया है। इसके अलावा, देश के विभिन्न क्षेत्रों की विभिन्न पेंटिंग और जनजातीय कला रूप सम्मेलन केंद्र की शोभा बढ़ाते हैं।